
Թեստեր
Մարդու իրավունքների եվրոպական կոնվենցիայի 
5-րդ հոդված

Կազմեց՝ Արա Ղազարյանը


1. Կոնվենցիայի 5-րդ հոդվածի նպատակն ու առարկան բխում է. 

ա.  հանցագործության կատարումը պատժելու կանխավարկածից, 
բ.   ազատությունից զրկելու օրինականության կանխավարկածից, 
գ.   ազատությունից զրկելու անհրաժեշտության կանխավարկածից,
դ.   անձի ազատության ու անձեռնմխելիության կանխավարկածից 

2. Ո՞ր արտահայտությունն է ճիշտ.

ա.	տեղաշարժվելու ազատության սահմանափակումն ինքնին հանդիսանում է ազատությունից զրկել, 
բ. 	ազատությունից զրկելն ինքնին հանդիսանում է տեղաշարժվելու ազատության սահմանափակում: 

3. Խափանման միջոց ստորագրությունը բնակավայրից չհեռանալու մասին. 

ա. տեղաշարժվելու ազատության սահմանափակում է, 
բ.  ազատության և անձնական անձեռնմխելիության իրավունքի սահմանափակում է, 
գ.  ոչ մեկը և ոչ էլ մյուսը:

4. Տնային կալանքը. 

ա. տեղաշարժվելու ազատության սահմանափակում է, 
բ.  Ազատությունից զրկում  է,
գ.  և՛ մեկը, և՛ մյուսը,
դ.  կախված է պայմաններից  


5. Կալանքի կամ ձերբակալության օրինականությունը ըստ Կոնվենցիայի 5-րդ հոդվածի 1-ին կետի, նշանակում է, որ

ա.  ձերբակալումը կամ կալանքը պետք է լինի ներպետական օրենքով սահմանված կարգով, 
բ.   ձերբակալումը կամ կալանքը պետք է համապատասխանի Կոնվենցիայի նպատակներին,  
գ.   Կալանքը կամ ձերբակալումը չպետք է լինի կամայական, 
դ.   Բոլորը

6. Կոնվենցիայի 5-րդ հոդվածի 1-ին մասի «օրենքով սահմանված կարգով» արտահայտությունում «օրենք» հասկացությունը տարածվում է.

ա. միայն օրենսդրական ակտերի վրա, 
բ.  օրենսդրական ակտերի և գերատեսչական ակտերի վրա, 
գ. օրենսդրական ակտերի, գերատեսչական ակտերի, տեղական ինքնակառավարման մարմինների ակտերի վրա,
դ.  օրենսդրական ակտերի, գերատեսչական ակտերի, տեղական ինքնակառավարման մարմինների ակտերի, ՀՀ միջազգային պայմանագրերի, դատական ակտերի և նախադեպերի վրա։

7. Կոնվենցիայի 5-րդ հոդվածի 1-ին մասի «օրենքով սահմանված կարգով» արտահայտությունում «օրենք» հասկացությունը տարածվում է.

ա. միայն նորմատիվ իրավական ակտերի վրա, 
բ.  Անհատական (ոչ նորմատիվ) իրավական ակտերի վրա, 
գ. նորմատիվ, անհատական և ներքին իրավական ակտերի վրա: 

8. Կոնվենցիայի 5-րդ հոդվածի 1-ին մասի «օրենքով սահմանված կարգով» արտահայտությունում «օրենք» հասկացությունը նշանակում է, որ ազգային «օրենքը» պետք է օժտված լինի մի շարք որակական հատկանիշներով, հակառակ դեպքում չի համապատասխանի «օրենքի որակ» հասկացությանը: Որո՞նք են այդ հատկանիշները. 

ա. օրենքը պետք է լինի հավասար բոլորի համար, 
բ.  օրենքը պետք է լինի արդար ու օբյեկտիվ, 
գ.  օրենքը պետք է լինի պարզ ու մատչելի, 
դ.  օրենքը պետք է լինի մեկնաբանելի:

9. Արմեն Պողոսյանը դատապարտվել է ազատազրկման սպանության մեղադրանքով, սակայն հինգ ու կես տարի անց արդարացվել է: Եվրոպական դատարանում վիճարկում է կալանքի օրինականությունը: Հոդվածի ո՞ր դրույթի ներքո պետք է վիճարկի կալանքի օրինականությունը. 

ա. 5-րդ հոդվածի 1-ին մասի ա-կետի հիմքով, 
բ. 5-րդ հոդվածի 1-ին մասի բ-կետի հիմքով, 
գ. 5-րդ հոդվածի 1-ին մասի գ-կետի հիմքով: 

10.  Ազգային ժողովի պատգամավորը պահվել է կալանքի տակ՝ առանց նրա անձեռնմխելիության իրավունքը վերացնելու: 

Խախտվել է օրինականության  սկզբունքը

11. Դատավորը անձի նկատմամբ խափանման միջոց կալանքը հիմնավորել է պատճառաբանությամբ, որ նա ՁԻԱՀ վարակակիր է: 

Խախտվել է 5-րդ հոդվածի 1-ին մասի գ-կետը……………………դրույթը:
 

12.  Բաց ծովում կալանված նավի անձնակազմին թույլ չի տրվել լքել նավը.  

Արդյոք 5-րդ հոդվածը կիրառելի է: 

13. Կայացվել է անձին երկրից վտարելու մասին որոշում, սակայն փաստերը ցույց են տալիս, որ վտարումը արվել է հանձնման նպատակով։ 

Խախտվել է 5-րդ հոդվածի …………….դրույթը:

14. Գրավի համար սահմանված գումարը չվճարելու համար դատարանը անձի նկատմամբ նշանակել է կալանք: 

Կալանքը նշանակվել է 5-րդ հոդվածի ________կետի պայմանով




15. [bookmark: _GoBack]Անչափահաս անձը մեղադրվում է գողության կատարման մեջ, որի հիմքով նրա նկատմամբ կիրառվել է խափանման միջոց կալանք և նա տեղափոխվել է անչափահասների համար նախատեսված քրեակատարողական հիմնարկ: 

Կալանքը պայմանավորված է 5-րդ հոդվածի 1-գ- կետով:

Այդուհանդերձ, նա որպես կասկածյալ չի ներգրավվել, նրան մեղադրանք չի առաջադրվել, նրա նկատմամբ որևէ քննչական գործողություն չի կատարվել կալանքի տակ գտնվելիս, սակայն նա տարվել է դատարան, որտեղ հանդես է եկել որպես վկա այլ անձի կողմից կատարված գողության գործով: 

Արդյոք նշված պայմանները համապատասխանում են դգ կետի պայմաններին

Կառավարությունը պնդում էր, որ քրեակատարողական հիմնարկում նրան պահել են 5-րդ հոդվածի 1-ին մասի դ-կետի հիմքով:  Այդուհանդերձ, փաստերը ցույց են տալիս, որ քրեակատարողական հիմնարկում անչափահասի համար հատուկ ուսուցողական դասընթացներ չեն կազմակերպվել, դաստիարակչական հսկողության որևէ միջոցառում կամ ծրագիր իրականացված չի եղել: Ընդհակառակը, տվյալ հիմնարկում նրա հետ պահվում էին նաև անչափահասներ, ովքեր մեղադրվում էին հանցագործության կատարման մեջ: 

Արդյոք նշված պայմանները համապատասխանում են 5-րդ հոդվածի 1-ին մասի դ-կետի պայմաններին։:

Արդյոք կալանքը եղել է 
օրինական ________________հիմքով
                                     		
անօրինական______________հիմքով
   












16. Անձը պահվել է խափանման միջոց կալանքի տակ՝ քրեակատարողական հիմնարկում, սակայն ընթացքում նրա մոտ ի հայտ են եկել հոգեկան խանգարման նշաններ: Դատաբժշկական փորձաքննությունը հաստատել է, իսկ դատարանն էլ որոշել է, որ կալանավորը պետք է տեղավորվի հոգեբուժարանում հարկադիր բուժման: Դատարանը պահանջել է դատաբժշկական հանձնաժողովից երեք օրվա ընթացքում որոշել, թե որ հիվանդանոց պետք է տեղափոխել կալանավորին: Այդ որոշումից երկու ամիս հետո անձը դեռ շարունակել է պահվել նույն  քրեակատարողական հիմնարկում: 

Խախտվել է 5-րդ հոդվածի ե կետի ………………………… դրույթը:

